बीबीएन में फैक्ट्रियों से होने वाले प्रदूषण पर जताई चिंता | himsamachar.com
बीबीएन में फैक्ट्रियों से होने वाले प्रदूषण पर जताई चिंता
सोलन, 3 जून- जिला परिषद सोलन की बैठक आज जिप सभागार में आयोजित की गई। बैठक की अध्यक्षता जिप अध्यक्षा शीला ने की। लोकसभा संासद वीरेन्द्र कश्यप भी इस मौके पर उपस्थित थे। बैठक में कुल 67 मामले चर्चा के लिये रखे गए। बीबीएन क्षेत्र में स्थापित उद्योगों के कारण हो रहे प्रदूषण को लेकर जिला परिषद की बैठक में जिप उपाध्यक्ष हरदीप सिंह व अन्य सदस्यों द्वारा चिंता जाहिर करते हुए इस समस्या का तुरन्त समाधान करने को कहा। उपाध्यक्ष ने कहा कि बहुत से उद्योगों से निकलने वाले रासायन जल-स्त्रोतों व नदी-नालों में मिल रहा है, जिसके चलते लोग बीमार पड़ रहे हैं। उन्होंने कहा कि कु छ उद्योगों ने प्रदूषित जल के ट्रीटमेन्ट प्लांट लगाए हैं, इसके बावजूद कुछ उद्योग रासायन को सीधे नालों में बहा रहे हैं। दोषी उद्योगों के खिलाफ उन्होंने सख्त
कार्रवाई करने की मांग की। जिप सदस्य सोनिया ठाकुर, अजायव सिंह राणा और परमजीत सिंह पम्मी ने उनके क्षेत्रों कुनिहार और नालागढ़ के कुछ गांवो में बिजली की तारों और खम्बों को मकानों के उपर से हटाने का मामला उठाया। सदस्यों का कहना है कि बहुत से मकानों के उपर से बिजली की तारें गुजर रही हैं जिनसे जान-माल की
क्षति का हर वक्त खतरा बना हुआ है। उधर, विद्युत विभाग के अभियन्ता का कहना है
कि बिजली के खम्बों और तारों को हटाने का मामला उच्च अधिकारियों के ध्यान में लाया गया है और इसके लिये बजट का प्रावधान होने पर ही कार्रवाई की जा
सकेगी। इसके अलावा उन्होंने स्पष्ट किया कि लोगों ने मकानों का निर्माण तारों के बिछने के बाद किया है। सदस्य अजायव सिंह राणा द्वारा राष्ट्रीय उच्च मार्ग की मुरम्मत का मामला उठाया गया, जिसपर सम्बन्धित अभियन्ता ने कहा कि सड़क पर पैच वर्क जारी है और अधिक खराब भाग की मुरम्मत कर दी गई है। उन्होंने जोगों सड़क को पक्का करने की बात भी कही। बिमला वर्मा ने मांगू से मलावण तक सड़क को पक्का करने का मामला उठाया, जिसपर विभाग ने कहा कि सड़क का संयुक्त निरीक्षण करने के बाद आप्पतियां दूर करके मामला स्वीकृति हेतु सरकार को भेजा गया है। सदस्य बिमला वर्मा ने शिकायत की कि कुनिहार की बरड़ कालोनी में पीने की पानी की योजना काफी पुरानी है। आबादी बढ़ने के कारण इसका डाया बढाने की मांग पर विभाग द्वारा कार्रवाही नहीं की जा रही है। सदस्य अजय सिंह ने सोयता गांव में पेयजल समस्या के समाधान का मामला उठाया, जिसपर सम्बन्धित अभियन्ता ने बताया कि निविदाएं आमंत्रित की गई है और जल्द ही स्कूल के समीप हैण्डपम्प स्थापित किया जायेगा। हुसन चंद ठाकुर ने गांव कोटला कलां झजरा के साथ लगते गांव में पीने की पानी की आपूर्ति बहाल करने की मांग की, जिसपर विभाग ने कहा कि पाईप लाईन टैंक से जोड दी गई है और 10 दिनों के भीतर अतिरिक्त पानी उपलब्ध करवा दिया जायेगा। अतिरिक्त उपायुक्त एवं कार्यकारी अधिकारी जिला परिषद सीपी वर्मा ने अधिकारियों से कहा कि जिप सदस्यों द्वारा उठाए गये मामलों और आप्पतियों पर प्राथमिकता के आधार पर उचित कदम उठाकर समाधान किया जाए। उन्होंने कहा कि आपसी तालमेल से विकास के कार्यों के निष्पादन में मदद मिलती है और लोगों को योजनाओ का लाभ मिलता है। उन्होंने जिला व उपमण्डल स्तर के अधिकारियों को निजी तौर पर बैठक में उपस्थित होने की बात कही। बैठक में सभी जिप सदस्यों के अलावा पंचायत समितियों के अध्यक्ष और विभिन्न विभागों के अधिकारी उपस्थित थे।
Previous : सराज घाटी का विख्यात कुथाह मेला सम्पन्न
Next : 20 लाख से पक्की होगी नौहराधार बाजार की सडक
Please Solve it * * × one = 5